**K O N F E R E N C I A F E L H Í V Á S**



A Doktoranduszok Országos Szövetsége (DOSz) örömmel értesíti a doktorandusz hallgatókat, hogy az idei évben is megrendezi a **TAVASZI SZÉL** elnevezésű konferenciáját.

A DOSz az idei Tavaszi Szél konferencia szervezésekor a korábbi években megszokottak szerint, a „fiatal magyar kutatók és doktoranduszok világtalálkozóját” – angol és magyar munkanyelvű rendezvényként hirdeti meg. A konferencia célja, hogy lehetőséget teremtsen a világ doktoranduszai számára arra, hogy az eltérő kutatási területeiket bemutassák, véleményüket ütköztessék az esemény alkalmával.

Az egyes szekciók keretében lehetőség nyílik mind az elméleti, mind a gyakorlati hasznosíthatóság oldaláról bemutatni az egyes tudományterületeket.

A konferencia résztvevőinek a honlapon történő regisztrációt követően egy 300 szavas absztraktot kell benyújtani **magyar és angol** nyelven a következő elérhetőségre:

***tavasziszel2012@dosz.hu***

A ***www.dosz.hu*** honlapon történő regisztráció során a jelentkezőknek meg kell adniuk a könnyebb kommunikáció érdekében az elérhetőségi adataikat.

A honlapon történő regisztráció hiányában az absztraktokat a szervezőbizottságnak nem áll módjában elfogadni. Amennyiben az absztraktok beérkezéséről e-mail útján nem kapnak értesítést, kérjük, a megadott elérhetőségen jelezzék a bizottság felé. A tudományterületeknek megfelelően minden absztraktot lektorálási folyamatnak vetünk alá.

Amennyiben a szerzők a konferenciakötetben is publikálni kívánják kutatásukat, az absztraktot a megadott határidőre ki kell terjeszteni a formai követelményeknek megfelelően egy 2000 szavas tudományos cikké, amelyet a programtanácsnak el kell fogadnia. A tudományos cikkeket az absztrakthoz hasonlóan e-mail formájában kell eljuttatni a következő elérhetőségre:

[***tavasziszel2012@dosz.hu***](mailto:tavasziszel2012@dosz.hu)

A formai követelmények megtalálhatók a[***www.dosz.hu***](http://www.dosz.hu) weboldalon a letöltések menüpont alatt.

**A konferencia időpontja és helyszíne:**

A konferencia Győrött a Széchenyi István Egyetemen 2012. május 17-20. között kerül megrendezésre.

**Fontosabb határidők:**

2012. március 13. Jelentkezési határidő, az absztraktok leadásának határideje

2012. március 27. Tanulmányok leadásának (2000 szó) és a részvételi díj befizetésének határideje.

2012. május 17-20. Konferencia

**Részvételi díj:**

Teljes részvételi díj (PhD, DLA hallgatók): **EUR 120 (HUF 36.000)**

Szállás, catering nélküli részvételi díj (PhD, DLA hallgatók): **EUR 60 (HUF 18.000)**

Kedvezményes részvételi díj DOSz tagoknak: **EUR 104 (HUF 31.000)**

Szállás, catering nélküli részvételi díj DOSz tagoknak: **EUR 47 (HUF 14.000)**

További információért látogasson el a [**www.dosz.hu**](http://www.dosz.hu) weboldalra vagy forduljon bizalommal a konferencia főszervezőjéhez: dr. Fülöp Péter – elnökségi tag DOSz – [peter.fulop@dosz.hu](mailto:peter.fulop@dosz.hu).

Bojárszky Adrás

elnök

Doktoranduszok Országos Szövetsége

